**ATKLĀTA KONKURSA**

**“Jauno Stropu promenādes izbūve posmā no Dzintaru ielas līdz Durbes ielai, Daugavpilī un labiekārtojuma elementu ierīkošana”**

**identifikācijas Nr.DPD 2018/134**

**ATBILDES UZ PRETENDENTU JAUTĀJUMIEM NR. 3**

Daugavpils pilsētas domes iepirkumu komisija 2018.gada 2.novembra sēdē (prot.Nr.4) ir izskatījusi pretendenta uzdoto jautājumu par atklātā konkursa „Jauno Stropu promenādes izbūve posmā no Dzintaru ielas līdz Durbes ielai, Daugavpilī un labiekārtojuma elementu ierīkošana”, (iepirkuma identifikācijas numurs DPD 2018/134) iepirkuma nolikumu:

**Jautājumi:**

“Darbu apjomiem un būvprojektam ir daudz neatbilstību. Piemēram, darbu apjomos 20.pozīcijā ir paredzēts veicamo darbu apjoms “Karstā asfalta dilumkārtas AC 8 surf būvniecība 4 cm biezumā (S-III klase) – 2896 m2”, bet rasējumā ĢP-1 ir norādīts “Karstais asfalts AC 8 surf – 7820 m2. Karstais asfalts AC 11 surf – 135 m2.”Darbu apjomos 45.pozīcijā ir paredzēts veicamo darbu apjoms “Sols ar atzveltni uz pilnām betona kājām. Koka krāsa: gaiši brūna. Betona krāsa: tumši pelēka. 500x2000, saskaņā ar GP-5 rasējuma specifikāciju – 22 gab.”, bet rasējumā GP-05 ir norādīts “Sols ar atzveltni uz pilnām betona kājām. Koka krāsa: gaiši brūna – 36 gab.” Rasējumā ĢP-1 ir norādīts “2 m soliņš ar atzveltni - 24 gab.” un tā tālāk. Lūdzam precizēt visus darbu apjomus atbilstoši būvprojektam.”

“Iepazīstoties ar Jūsu vēstuli Nr. 4.-1/625 no 24.10.2018. par atbildes sniegšanu atklātā konkursā id. Nr. DPD 2018/34, uzskatām, ka Jūs neatbildējāt uz mūsu jautājumu Nr.3. Atbildē tika citēts nolikuma 20.4.1.punkts – pretendentam jānodrošina, ka līguma izpildē piedalās sekojošs personāls: atbildīgais būvdarbu vadītājs, kurš ir tiesīgs veikt ceļu būvdarbu vadīšanu un iepriekšējos piecos gados (2013., 2014., 2015., 2016., 2017.gadā un 2018.gada periodā līdz piedāvājuma iesniegšanas brīdim) kā atbildīgajam būvdarbu vadītājam ir pieredze būvdarbu veikšanā, t.i. izpildījis vismaz 1 (vienu) objekta pārbūves (līdz 01.10.2014. rekonstrukcijas), atjaunošanas (līdz 01.10.2014. renovācijas) vai jaunbūves (izbūves) būvdarbu līgumu ar sekojošiem nosacījumiem: …”, bet skaidrojums nav pamatots, kāpēc nav derīga pieredze, kas iegūta kā būvdarbu vadītājs, kas faktiski organizēja, izpildīja un nodeva attiecīgus darbus apakšuzņēmēja statusā, un nes atbildību par paveiktajiem darbiem.

Pretendents uzskata, ka šāda Pasūtītāja prasība ir koncentrēta kāda konkrēta pretendenta interešu lobēšanai, jo ar šādu prasību tiek liegta iespēja pretendentiem, kas strādāja objektos kā apakšuzņēmēji (veica darbus un kam ir reāla darba pieredze) iesniegt savus piedāvājumus.”

**Atbildes:**

**1.**

“Iepirkumu komisija paskaidro, ka darbu daudzumos norādītais apjoms ir samazināts pamatojoties uz to, ka izbūves darbi paredzēti no Dzintaru ielas līdz Durbes ielai.”

**2.**

“Iepirkumu komisija nepiekrīt pretendenta 2.jautājumā izteiktajiem apgalvojumiem un uzskata tos par nekorektiem šādu apsvērumu dēļ:

Iepirkuma nolikuma 20.4.punktā izvirzīta prasība par pieredzi tikai atbildīgajam būvdarbu vadītājam. Saskaņā ar tehnisko specifikāciju objektā paredzēts veikt zemes klātnes sagatavošanas darbus, nepieciešams izveidot ar saistvielām nesaistītas konstruktīvās kārtas, ar saistvielām saistītas konstruktīvās kārtas, ieklāt bruģakmens segumu, izveidot grants segumu, ierīkot ietvju apmales, uzstādīt un uzklāt satiksmes aprīkojumu, izveidot apzaļumošanas apstādījumus, uzstādīt labiekārtojuma elementus (piemēram: solus, urnas, ģērbtuves, piknika galdus, grila vietas), kā arī ierīkot apgaismojuma elementus. Ņemot vērā, ka iepirkuma priekšmets paredz izpildīts tehniskajā specifikācijā iekļautos darbus pienācīgā kvalitātē un atbilstoši Publisko iepirkumu likuma 41.panta otrajai daļai, kura paredz, ka *pasūtītājs var noteikt minimālo atbilstības līmeni likuma 45.un 46.pantā minētajām prasībām. Prasību apjomu, kā arī pieprasīto minimālo spēju līmeni konkrētā iepirkuma līguma aizpildei nosaka samērīgi iepirkuma līguma priekšmetam*, iepirkumu komisija izvirzīja minimālu un samērīgu prasību pretendenta piedāvātajam atbildīgajam būvdarbu vadītājam, proti, atbildīgajam būvdarbu vadītājam ir pieredze būvdarbu veikšanā, t.i. izpildījis vismaz 1 (vienu) objekta pārbūves (līdz 01.10.2014. rekonstrukcijas), atjaunošanas (līdz 01.10.2014. renovācijas) vai jaunbūves (izbūves) būvdarbu līgumu ar sekojošiem nosacījumiem: objekts – iela, ceļš, autoceļš, laukums, gājēju ceļš, promenāde u.tml.; objekta būvdarbu ietvaros tika veikti ietvju asfaltbetona seguma būvdarbi 2000 m2platībā; objekta būvdarbu ietvaros tika veikti ārējā apgaismojuma tīklu būvdarbi; objektā būvdarbi ir pabeigti un objekts ir nodots ekspluatācijā.

Tāpat par nekorektu uzskatāms apgalvojums, ka nolikuma 20.4.punktā iekļautā prasība koncentrēta kāda konkrēta pretendenta interešu lobēšanai, jo ar šādu prasību tiek liegta iespēja pretendentiem, kas strādāja objektos kā apakšuzņēmēji (veica darbus un kam ir reāla darba pieredze) iesniegt savus piedāvājumus. Kā paredz nolikuma 20.9.punkts, *pretendents var balstīties uz trešo personu iespējām, lai apliecinātu, ka tā kvalifikācija atbilst nolikumā noteiktajām kvalifikācijas prasībām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi*. Savukārt, atbilstoši nolikuma 20.10.punktam, *pretendents savā piedāvājumā norāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir 10 % (desmit procenti) no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu.”*